สังคมข่าวหุ้น
*... ดัชนีตลาดหุ้นไทยปิดที่ระดับ 1,350.50 จุด ลดลง 15.31 จุด มูลค่าการซื้อขาย 64,196.73 ล้านบาท รอดูปัจจัยที่จะเข้ามาทั้งการทยอยประกาศผลประกอบการงวดไตรมาส 2/2563 ของกลุ่มแบงก์, น่าจะมีหุ้นหลายตัวติดเกณฑ์ Cash Balance, ตัวเลขผลิตภัณฑ์มวลรวมภายในประเทศ (GDP) ไตรมาส 2/2563 ของจีน ซึ่งตลาดคาดว่าจะออกมาดี, ตัวเลขยอดค้าปลีกของสหรัฐฯ รวมไปถึงการประชุมของหลายธนาคารกลาง เช่น ธนาคารกลางยุโรป (ECB), ธนาคารกลางญี่ปุ่น (BOJ) เป็นต้น ...
12 ก.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,350.50 จุด ลดลง 15.31 จุด มูลค่าการซื้อขาย 64,196.73 ล้านบาท รอดูปัจจัยที่จะเข้ามาทั้งการทยอยประกาศผลประกอบการงวดไตรมาส 2/2563 ของกลุ่มแบงก์, น่าจะมีหุ้นหลายตัวติดเกณฑ์ Cash Balance, ตัวเลขผลิตภัณฑ์มวลรวมภายในประเทศ (GDP) ไตรมาส 2/2563 ของจีน ซึ่งตลาดคาดว่าจะออกมาดี, ตัวเลขยอดค้าปลีกของสหรัฐฯ รวมไปถึงการประชุมของหลายธนาคารกลาง เช่น ธนาคารกลางยุโรป (ECB), ธนาคารกลางญี่ปุ่น (BOJ) เป็นต้น …
*… ACE เด้ง 5.03% รับข่าวทุ่มงบ 851.2 ล้านบาท ซื้อกิจการโรงไฟฟ้าชีวมวล 3 โรง กำลังผลิตรวม 26.9 เมกะวัตต์ จาก UWC ซึ่งเป็นโรงไฟฟ้าที่ได้ COD แล้วตั้งแต่ปี 2551-2554 มั่นใจรับรู้รายได้ทันทีปีละ 900 ล้านบาท รวมถึงยังทำให้มีโรงไฟฟ้าชีวมวลที่ COD แล้ว เพิ่มขึ้นจากเดิมที่มี 9 โครงการ ขนาดกําลังการผลิตติดตั้งรวม 89.1 เมกะวัตต์ เป็น 12 โครงการ ขนาดกําลังการผลิตติดตั้งรวม 116 เมกะวัตต์ โดยระยะยาววางแผนที่จะมีกำลังผลิตแตะ 1,000 เมกะวัตต์ภายในปี 67 …
*… บอร์ด UWC ไฟเขียวขายโรงไฟฟ้าชีวมวล 3 โรง รับทรัพย์ 851.2 ล้านบาท หวังนำเงินไปใช้คืนหุ้นกู้มีประกันจำนวน 300 ล้านบาท ที่จะครบกำหนดชำระในเดือน มี.ค. 2564, นำไปใช้เป็นเงินทุนหมุนเวียนในธุรกิจหลักที่เป็นโครงการในประเทศ และใช้เป็นเงินหมุนเวียนสำหรับโครงการที่จะสามารถสร้างผลกำไร โดยเฉพาะโครงการเสาโทรคมนาคมในต่างประเทศ เตรียมชงที่ประชุมวิสามัญผู้ถือหุ้นวันที่  20 ส.ค.นี้ อย่างไรก็ตาม ล่าสุดเมื่อวันที่ 10 ก.ค. 2563 ราคาหุ้นร่วงแรง 20% มาปิดตลาดที่ 0.04 บาท …
*… รฟม.เผยวันแรก BEM-BTS-BTSC-STEC ซื้อซองประมูลโครงการรถไฟฟ้าสายสีส้ม ช่วงบางขุนนนท์-มีนบุรี (สุวินทวงศ์) มูลค่า 1.22 แสนล้านบาท ซึ่งเปิดจำหน่ายเอกสารจนถึงวันที่ 24 ก.ค. 2563 คาดจะให้เอกชนยื่นข้อเสนอภายในเดือน ก.ย. 2563 และคาดจะสามารถลงนามในสัญญาร่วมลงทุนได้ภายในเดือน ธ.ค. 2563 …
*… ทริสเรทติ้งยกเลิก “เครดิตพินิจ” แนวโน้ม “Negative” หรือ “ลบ” ที่ให้ไว้แก่อันดับเครดิตองค์กรและตราสารหนี้ของ MINT พร้อมประกาศคงอันดับเครดิตองค์กรและหุ้นกู้ไม่ด้อยสิทธิ ไม่มีหลักประกันของบริษัทที่ระดับ “A” รวมทั้งคงอันดับเครดิตหุ้นกู้ด้อยสิทธิลักษณะคล้ายทุน (MINT18PA) ของ MINT ที่ระดับ “BBB+” และกำหนดแนวโน้มอันดับเครดิตเป็น “Negative” หรือ “ลบ” ด้วยจากสถานการณ์การแพร่ระบาดของไวรัสโควิด-19 และสภาวะเศรษฐกิจที่ถดถอยทั่วโลก จะมีผลให้ MINT ต้องเผชิญกับความท้าทายในการดำเนินงานในปี 2563-2564 นี้ …
*… WP แจ้งสิ้นสุดโครงการซื้อหุ้นคืนเพื่อบริหารทางการเงิน โดยสามารถซื้อหุ้นครบตามจำนวนที่คณะกรรมการบริษัทอนุมัติรวม 10.37 ล้านหุ้น หรือคิดเป็น 2% มีมูลค่ารวม 47.78 ล้านบาท จากก่อนหน้านี้ ที่บอร์ดได้อนุมัติโครงการซื้อหุ้นคืน ระหว่างวันที่ 8 เม.ย.-7 ต.ค. 2563 เพื่อซื้อหุ้นคืนไม่เกิน 10.37 ล้านหุ้น หรือคิดเป็น 2% โดยใช้วงเงินสูงสุดไม่เกิน 50 ล้านบาท …
*… EA หนุนสถาบันการศึกษา มอบแพลตฟอร์มต้นแบบรถยนต์ไฟฟ้า MINE SPA1 ซึ่งเป็นผลงานนวัตกรรมชิ้นเอก ให้วิทยาลัยเทคนิคชลบุรีและวิทยาลัยเทคนิคฉะเชิงเทรานำไปศึกษาและพัฒนาหลักสูตร เพื่อเตรียมบุคลากรให้พร้อมรองรับการเริ่มเปิดสายการผลิตยานยนต์ไฟฟ้า และแบตเตอรี่ลิเทียมไอออนในจังหวัดฉะเชิงเทรา ภายใต้การสนับสนุนจาก EEC ปลายปีนี้ …
*… HMPRO ชวนเปิดประสบการณ์สร้างแรงบันดาลใจในการตกแต่งบ้าน หลากแบบหลายสไตล์ สะดวก ง่าย แค่สแกนคิวอาร์โค้ด เพื่อเข้าชมผ่านแคตตาล็อกออนไลน์เต็มรูปแบบ beliving ช้อปเรื่องบ้านแค่ปลายนิ้ว อยู่ที่ไหนก็ช้อปได้ สะดวกสบายรับ New Normal พร้อมบริการใหม่ ซื้อวันนี้ ส่งวันนี้ ด้วยบริการ SAMEDAY DELIVERY จากโฮมโปร อยู่กับบ้าน คาดหวังกระตุ้นยอดขายในช่วงครึ่งปีหลัง …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ปิดท้ายด้วย Post Market Report โดยสุภชัย ปกป้อง เวลา 17.30 น.